**TOČKA 1. *P R I J E D L O G***



 REPUBLIKA HRVATSKA

ZAGREBAČKA ŽUPANIJA

Općina Dubrava

Općinsko vijeće

**Z A P I S N I K**

sa 5. redovne sjednice Općinskog vijeća Općine Dubrava, održane dana 20. studenoga 2025. godine u prostorijama Kulturnog centra, Ulica svete Margarete 4, 10342 Dubrava (prizemlje) s početkom u 19,00 sati.

Sjednicu je otvorio predsjednik Općinskog vijeća, Darko Rajtar pozdravljajući sve prisutne.

Nakon toga izvršio je prozivku i utvrdio da su na sjednici:

PRISUTNI VIJEĆNICI: Darko Rajtar, Tomislav Crnogaj, Dragutin Vuđan, Mateja Antoš, Darko Major, Matija Videc, Mario Krivan, Stevo Grgurić, Ivana Dragija, Dubravko Ferberuš i Ivan Vacenovski.

ODSUTNI VIJEĆNICI: Sanja Martinčević i Karla šuća.

OSTALI PRISUTNI: Tomislav Okroša – Općinski načelnik, Martina Mališ Filipin – Općina Dubrava, Ivana Bačinski – Općina Dubrava, Dora Adžić Salapić – Pročelnica JUO-a Općine Dubrava i Ante Grizelj - Dombra 1094 d.o.o.

Budući da je na sjednici prisutno 11 od ukupno 13 vijećnika, Predsjednik Vijeća konstatirao je da postoji kvorum za pravovaljano donošenje odluka.

Prije početka sjednice, Predsjednik Općinskog vijeća Općine Dubrava pozvao je sve prisutne da minutom šutnje odaju počast preminulom vijećniku Franji Špicaru, koji je svojim radom i predanošću dao značajan doprinos razvoju naše općine.

Prije prozivke vijećnika i izglasavanja dnevnog reda, Predsjednik Općinskog vijeća Općine Dubrava dao je na usvajanje Izvješće Mandatnog povjerenstva o prestanku obnašanja dužnosti vijećnika u Općinskom vijeću Općine Dubrava. Tomislav Crnogaj – član Mandatnog povjerenstva dao je Izvješće kako je mandat vijećniku Franji Špicaru prestao smrću te da će ga sa liste Hrvatske demokratske zajednice zamijeniti Mateja Antoš. Nakon usvajanja ovakvog Izvješća, nova vijećnica Mateja Antoš prisegnula je.

Predsjednik Općinskog vijeća Općine Dubrava dao je dnevni red na glasovanje.

Vijećnik Dubravko Ferberuš predložio je da se kao točke dnevnog reda raspravi i o Etičkom kodeksu koje Općinsko vijeće ima te da Općinski načelnik prenese informacije vezano o prostornom planiranju i urbanom razvoju obzirom kako je bio u posjeti gradskoj upravi Malmoa.

Općinski načelnik Tomislav Okroša naveo je kako je u Malmou boravio privatno te o toj temi može raspraviti neformalno.

Vijećnici su jednoglasno usvojili Dnevni red bez izmjena sa jedanaest glasova „ZA“.

**0. Aktualni sat**

Vijećnik Darko Major postavio je pitanje o radovima u Zagrebačkoj ulici.

Općinski načelnik Tomislav Okroša na početku se zahvalio Franji Špicaru na radu u ovom vijeću kao i na njegovom doprinosu kao branitelju, vatrogascu, lovcu i osobi koja je brinula o Novoj i Staroj Kapeli te Habjanovcu. Vezano za nogostup navodi kako će uz nogostup biti napravljena i odvodnja oborinski voda te će cesta upotpunosti biti rekonstruirana. Investito su Hrvatske ceste, a radovi su oko milijun eura.

Vijećnik Dragutin Vuđan postavlja pitanje vezano uz nogostup u Radničkoj ulici.

Općinski načelnik Tomislav Okroša navodi kako I. faza iznosi nešto manje od 1 km, a lokacija je od groblja u Dubravi pa sve do skretanja za Novake. Realizacija ovog projekta kreće iduće godine, a osigurana su sredstva u iznosu od 80% od strane Fonda za zaštitu okoliša dok ostatak snosi Općina Dubrava. Pored izgradnje nogostupa provest će se i faza ozelenjivanja koje će uključiti i Zagrebačku ulicu.

Vijećnik Matija videc postavlja pitanje što je po pitanju sanacije plinske mreže.

Pročelnica JUO-a Općine Dubrava, Dora Adžić Salapić, navodi kako je prisustvovala na sastanku u Komunalcu Vrbovec i Plinu Vrbovec, zajedno sa predstavnicima svih ostalih jedinica lokalne samouprave. Dubrava nije bila prijavljena za sanaciju plinske mreže od potresa već samo Vrbovec i Gradec. U planu je sanancija Branimirove ulice, Zvonimirove ulice, Ulica braće Radić i Frankopanske ulice. Dio troška sanacije u iznosu od 33%. a zatim 50% snosit će Općina Dubrava, a radovi su procjenjeni na 30.000,00 eura.

Vijećnica Ivana Dragija postavila je pitanje vezano za energetsku obnovu zgrade, nekadašnji MGP Zubić, te u kojoj je fazi osnivanje turističke zajednice.

Direktor komunalnog poduzeća Dombra 1094 d.o.o., Ante Grizelj naveo je da se radi o višenamjenskom prostoru čije dvorište je bilo korišteno i prilikom gradnje vrtića, a trenutno ga koristi tvrtka koja radi i nogostup u Zagrebačkoj ulici. Prostor hangara i podruma služi za parkiranje strojeva i skladištenje opreme ovog komunalnog poduzeća. Zgrada se trenutno koristi kao spremište, a sastoji se i od dva stana koja bi mogla poslužiti za djelatnike Dombre kako isti ne bi obitavali na mrtvačnici na groblju. Do sada je sanirana voda, plin i dimnjaci. Uzevši u obzir rast cijena nekretnina, kupnja spomenute zgrade je isplativa investicija. Za prostor je bila zainteresirana i tvrtka Pivac, ali su u međuvremenu krenuli u izgradnju trgovačkog centra u Dubravi koji će se sastojati od trgovine koja uključuje i mesnice te pekarske proizvode. Planirani završetak radova je na proljeće.

Voditelj Odsjeka, Martina Mališ Filipin, po pitanju turističke zajednica navodi da je suglasnost na stastu dobivena od strane Ministarstva te je slijedeći korak osnivačka skupština koja će se održati kroz mjesec dana.

Vijećnik Dubravko Ferberuš postavlja pitanje jesu li u planu asfaltiranja preostalih cesta u Novakima, odnosno kod Party kuće Sjenice.

Općinski načelnik Tomislav Okroša navodi kako je ista u planu za iduću godinu kako i druge ceste. U proteklih nekoliko godina asfaltirano je oko 110 km.

Vijećnik Dubravko Ferberuš postavio je pitanje uz odlagalište glomaznog odnosno građevinskog otpada u Novakima jer je dobio informacije od podnositelja prijave, prijavljenom je naređeno od strane komunalnog reda da otpad zbrine, ali nije postupao po nalozima. Traži odgovor što Općina Dubrava može učiniti kada se ne postupa po nalozima komunalnog redara.

Općinski načelnik Tomislav Okroša navodi kako se podnositelj prijave mora obratiti u komunalno redarstvo vezano za sve informacije. Ove godine u ljetu Općina je poslala 120 opomena po kojima prijavljeni postupaju na način da su neki već platili, neki su u procesu čišćenja, a neki su se javili. Postoji i dio koji ne zaprima poštu. Problem je naplata, ali prijedlog je da se ide i povećanjem kazni.

Vijećnik Darko Major napomenuo je da je to problem na razini države te bi eventualno izmjena zakona mogla pomoći u rješavanju ove problematike.

Direktor komunalnog poduzeća Dombra 1094 d.o.o., Ante Grizelj, napomenio je da je ponekad problem i nasljednika parcela do kojih se ne može doći, a tijela ne surađuju.

Vijećnik Ivan Vacenovski postavlja pitanje hoće li radovi planirani u 2025. godini na nogometnom igralištu NK Dubrava biti odrađeni u planiranom roku.

Općinski načelnik Tomislav Okroša navodi kako vremenski uvjeti trenutno ne dozvoljavaju sadnju trave na terenu te će se isto planirati do svibnja. Ministarstvo je odobrilo produljenje roka za završetak radova do 30.06. kada će Općina moći povući 300.000,00 eura bespovratnih sredstava.

**Točka 1.**

**Zapisnika sa 4. redovne sjednice Općinskog vijeća Općine Dubrava**

Nije bilo primjedaba.

………………………….

*Općinsko vijeće Općine Dubrava je jednoglasno sa 11 glasova „ZA“ usvojilo Zapisnik sa 2. redovne sjednice Općinskog vijeća Općine Dubrava.*

**Točka 2.**

**Razmatranje prijedloga i donošenje Odluke o uvođenju Riznice Općine Dubrava i Objedinjavanje glavne knjige proračuna**

Voditelj Odsjeka, Martina Mališ Filipin navodi kako je zakonska obveza uvođenja Riznice od 01.01.2026., a Dječji vrtić Dubrava čiji osnivač Općina Dubrava ovom bi se odlukom vodio pod istim računom u banci od 01.12.2025. godine.

………………………….

*Općinsko vijeće Općine Dubrava je jednoglasno sa 11 glasova „ZA“ donijelo Odluku o uvođenju Riznice Općine Dubrava i Objedinjavanju glavne knjige proračuna.*

**Točka 3.**

**Razmatranje prijedloga i donošenje Odluke o izmjeni Odluke o izboru mandatnog povjerenstva**

Administrativni referent, Ivana Bačinski, navodi da kako je mandat vijećnika Franje Špicara prestao predlaže se da ga kao člana Mandatnog povjerenstva zamjeni vijećnica Mateja Antoš.

………………………….

*Općinsko vijeće Općine Dubrava je jednoglasno sa 11 glasova „ZA“ donijelo Odluku o izmjeni Odluke o izboru mandatnog povjerenstva.*

**Točka 4.**

**Razmatranje prijedloga i donošenje Plana djelovanja u području prirodnih nepogoda za 2026. godinu**

Administrativni referent, Ivana Bačinski, navodi kako se Plan djelovanja donosi za sljedeću godinu na kraju tekuće godine, a izrađuje ga Povjerenstvo za procjenu šteta od prirodnih nepogoda i tvrtka za izradu planova i procjena s kojom Općina Dubrava ima suradnju.

………………………….

*Općinsko vijeće Općine Dubrava je jednoglasno sa 11 glasova „ZA“ donijelo Plan djelovanja u području prirodnih nepogoda za 2026. godinu.*

**Točka 5.**

**Razmatranje prijedloga i donošenje Odluke o isplati „božićnice“ učenicima srednjih škola**

Općinski načelnik Tomislav Okroša navodi kako je riječ oko 140 učenika u iznosu od 70 eura.

Vijećnik Tomislav Crnogaj postavio je pitanje hoće li Općina Dubrava sufinancirati školu klizanja.

Općinski načelnik Tomislav Okroša navodi kako će ove godine škola klizanja u potpunosti biti financirana za sve osnovnoškolce i vrtićance na klizalištu kod Mlađana koje je ovo godine još veće.

………………………….

*Općinsko vijeće Općine Dubrava je jednoglasno sa 11 glasova „ZA“ donijelo Odluku o isplati „božićnica“ učenicima srednjih škola.*

**Točka 6.**

**Razmatranje prijedloga i donošenje Odluke o isplati jednokratne naknade – božićnice**

Općinski načelnik Tomislav Okroša navodi kako je riječ o 50 eura božićnice za sve umirovljenike, nezaposlene, socijalno ugroženim osobama, djeci korisnicima osobne invalidnine te primateljima nacionalne naknade bez obzira na visinu primanja. Riječ je o otprilike 1300 korisnika, a predviđeni iznos je 75.000,00 eura. Zatim, dotaknuo se i subvencije kamate na kreditu od HBOR-a, a na zgradi dječjeg vrtića u idućoj godini planirano je postavljanje solarnih panela i dizalica topline. Plaće djelatnika u vrtiću uskladiti će se za zakonom. Ekonomska cijena trenutno je oko 450 eura, a očekuje se rast i idućoj godini čak do 600 eura. Roditelji plaćaju istu cijenu vrtića dugih 15 godina. Očekuje prijedloge rješenja i od Općinskog vijeća.

………………………….

*Općinsko vijeće Općine Dubrava je jednoglasno sa 11 glasova „ZA“ donijelo Odluku o isplati jednokratne naknade – božićnice.*

**Točka 7.**

**Razmatranje prijedloga i donošenje Odluke o odabiru najpovoljnijeg ponuditelja za uslugu najma božićne dekoracije i nakita na razdoblje od 3 godine**

Voditelj Odsjeka, Martina Mališ Filipin, navodi kako je u otvorenom roku u postuku javne nabave zaprimljena jedna ponuda. Pozivna pisma dostavljena su ponuditeljima BLACHERE ILLUMINATION – GOSPODARI SVJETLA d.o.o., Medsave 4B, 10430 Samobor, ELEKTRO PIŽETA d.o.o., Oporovečka 47, 10000 Zagreb i E´LUX DECOR j.d.o.o., Prigorska ulica 8/1, 10435 Falašćak. Jedini ponuditelj BLACHERE ILLUMINATION – GOSPODARI SVJETLA d.o.o., Medsave 4B, 10430 Samobor udovoljava uvjetima i kriterijima prema Pozivu te se predlaže prihvaćanje ponude u iznosu od 8.793,56 eura bez PDV-a, odnosno sveukupno s PDV-om u iznosu od 10.991,95 eura što na razdoblje od 3 godine iznosi 26.380,68 eura bez PDV-a odnosno 32.975,85 eura.

Općinski načelnik Tomislav Okroša, dotaknuo se komunalnih poslova i projektiranja Općine Dubrava, kao projektiranje društvenih domova, košnja javnih površina te rad zimske službe.

………………………….

*Općinsko vijeće Općine Dubrava je jednoglasno sa 11 glasova „ZA“ donijelo Odluku o odabiru najpovoljnijeg ponuditelja BLACHERE ILLUMINATION – GOSPODARI SVJETLA d.o.o., Medsave 4B, 10430 Samobor za najam božićne dekoracije i nakita na razdoblje od 3 godine u iznosu od 8.793,56 eura bez PDV-a, odnosno sveukupno s PDV-om u iznosu od 10.991,95 eura što na razdoblje od 3 godine iznosi 26.380,68 eura bez PDV-a odnosno 32.975,85 eura.*

**Točka 8.**

**Razmatranje prijedloga i donošenje Odluke o odabiru najpovoljnijeg ponuditelja za uslugu montaže i demontaže božićnih ukrasa**

Voditelj Odsjeka, Martina Mališ Filipin, navodi kako je u otvorenom postupku jednostavne nabave pristigla jedna ponuda. Pozivna pisma dostavljena su ponuditeljima EL-HEN d.o.o. za proizvodnju i usluge, Vodovodna ulica 16, 10340 Vrbovec, DEN-VAL d.o.o., Gornji Marinkovac 61, 10342 Dubrava i NIX instalacije d.o.o., Radnička ulica 26, 10342 Dubrava. Utvrđuje se da je najpovoljnija ponuda za uslugu montaže i demontaže božićnih ukrasa, podnijeta od ponuditelja EL-HEN d.o.o. za proizvodnju i usluge, Vodovodna ulica 16, 10340 Vrbovec u iznosu od 13.230,00 eura bez PDV-a, odnosno sveukupno s PDV-om u iznosu od 16.537,50 eura.

………………………….

*Općinsko vijeće Općine Dubrava je jednoglasno sa 11 glasova „ZA“ donijelo Odluku o odabiru najpovoljnijeg ponuditelja EL-HEN d.o.o. za proizvodnju i usluge, Vodovodna ulica 16, 10340 Vrbovec, za uslugu montaže i demontaže božićniih ukrasa u iznosu od 13.230,00 eura bez PDV-a, odnosno sveukupno s PDV-om u iznosu od 16.537,50 eura.*

………………………………………….

Budući da su točke dnevnog reda iscrpljene, predsjednik Općinskog vijeća Općine Dubrava je zaključio 5. redovnu sjednicu Općinskog vijeća Općine Dubrava u 19,15 sati.

Zapisničar: Predsjednik vijeća: Ivana Bačinski, v.r. Darko Rajtar, v.r.