Na temelju članka 101. Zakona o cestama („Narodne novine“ broj: 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23), članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 29. Statuta Općine Dubrava („Glasnik Zagrebačke županije“ broj: 11/21) Općinsko vijeće Općine Dubrava na \_\_\_ sjednici održanoj \_\_\_\_\_ godine, donosi

O D L U K U

o proglašenju statusa nerazvrstane ceste - javnog dobra u općoj uporabi

u k.o. Dubrava

Članak 1.

Ovom Odlukom utvrđuje se status nerazvrstane ceste - javnog dobra u općoj uporabi u neotuđivom vlasništvu Općine Dubrava, za nekretninu upisanu u zk. ul. broj: 688, označenu kao kč. br. 579/20 i k.č. br. 579/21 k.o. Dubrava, a koja u naravi predstavlja put.

Članak 2.

Temeljem ove Odluke provest će se postupak upisa nerazvrstane ceste u zemljišnu knjigu sukladno odredbama članaka 131. do 133. Zakona o cestama („Narodne novine“ broj: 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23), kao i njeno evidentiranje pri nadležnom katastru.

Članak 3.

Sukladno navedenim odredbama Zakona o cestama i s obzirom na činjenicu da se cesta iz članka 1. ove Odluke, na dan stupanja na snagu Zakona o cestama koristila kao put - nerazvrstana cesta za promet vozila po bilo kojoj osnovi i koja je bila pristupačna većem broju korisnika, a službeno nije bila razvrstana kao nerazvrstana cesta - javno dobro, niti upisana u zemljišnim knjigama ili katastarskim evidencijama kao takva, utvrđuje se potreba upisivanja stvarnog stanja navedene nerazvrstane ceste na temelju odgovarajućeg geodetskog elaborata u katastru nekretnina i zemljišnim knjigama kao nerazvrstane ceste javnog dobra u općoj uporabi i kao neotuđivo vlasništvo Općine Dubrava, Braće Radić 2, 10342 Dubrava, OIB: 37279932922, neovisno o postojanju upisa prava vlasništva trećih osoba.

Članak 4.

Ova Odluka stupa na snagu osmog dana od dana objave u Glasniku Zagrebačke županije.

KLASA:

URBROJ:

U Dubravi, \_\_\_\_\_\_\_. prosinca 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar, v.r.