**TOČKA 6. A) *P R I J E D L O G***

Na temelju članka 67. stavka 1. Zakona o komunalnom gospodarstvu („Narodne novine“ 68/18, 110/18 i 32/20), članka 29. Statuta Općine Dubrava („Glasnik Zagrebačke županije“ broj: 11/21), i članka 63. stavak 1. Poslovnika Općinskog vijeća Općine Dubrava („Glasnik Zagrebačke županije“ broj: 20/09, 9/13 i 11/21), Općinsko vijeće Općine Dubrava na \_\_. redovnoj sjednici, održanoj \_\_\_\_\_\_\_\_\_\_\_\_\_\_2025. godine, donijelo je

**P R O G R A M**

**izgradnje objekata i uređaja komunalne infrastrukture u 2026. godini**

1. **OPĆENITO**

Ovim programom utvrđuju se objekti i uređaji komunalne infrastrukture koji će se projektirati, odnosno graditi u 2026. godini, sukladno odredbama Zakona o komunalnom gospodarstvu.

Ovaj Program temelji se na potrebama uređenja prostora u skladu s postavkama dokumenata prostornog uređenja kao i u skladu s Planom razvojnih programa koji se donose na temelju posebnih propisa.

Gradnja objekata i uređaja komunalne infrastrukture, i to: javnih površina, nerazvrstanih cesta i javne rasvjete, financira se iz sredstava:

- komunalnog doprinosa i komunalne naknade;

- fiskalnog izravnanja

- opći prihodi i primici

- programi Europske unije

- prihodi za posebne namjene

Program gradnje objekata i uređaja komunalne infrastrukture za 2026. godinu sadrži:

* procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja, a sve kao procjenu troškova građenja.
* Objekti i uređaji komunalne infrastrukture gradit će se unutar granica građevinskog područja.

1. **OPIS POSLOVA S PROCJENOM TROŠKOVA ZA GRAĐENJE OBJEKATA I UREĐAJA, TE ZA NABAVU OPREME U 2026. GODINI:**

|  |  |
| --- | --- |
| **O P I S P O T R E B A** | **PROCJENA TROŠKOVA GRAĐENJA U EUR** |
| **1. JAVNE POVRŠINE** | **1.589.816,13** |
| * izgradnja pješačkog koridora, uređenje parkinga, obnovljivi izvori energije i ozelenjivanje Dubrave * izgradnja vodovoda – iskopi * izgradnja vodovoda – priključci za društvene domove u vlasništvu Općine Dubrava * ozelenjivanje, spajanje i izgradnja mreže za pješačenje – Radnička ulica nogostup i drvored * ograda na Mjesnom groblju Dubrava   Izvori financiranja: - proračun Općine Dubrava i programi Europske unije | 1.000.000,00  50.000,00  40.000,00  399.329,13  100.487,00 |
| **2. IZGRADNJA JAVNE RASVJETE** | **34.000,00** |
| Izgradnja javne rasvjete  Ugradnja elek. ormara i priključaka  Uređaji – automatski satovi za trafostanice  Izvori financiranja: - proračun Općine Dubrava, pomoći iz Državnog proračuna i komunalna naknada i doprinosi te fiskalno izravnanje | 5.000,00  4.000,00  25.000,00 |
| **UKUPNO** | **1.623.816,13** |

**III. PRIJELAZNE I ZAKLJUČNE ODREDBE**

Ako se sredstva u proračunu neće ostvariti u skladu s planiranim sredstvima Program

će se izmijeniti tako da se realizira sukladno ostvarenim financijskim mogućnostima.

**IV**. Ovaj Program stupa na snagu osmog dana od dana objave u Glasniku Zagrebačke županije.

KLASA: 363-01/25-01/\_\_\_

URBROJ: 238-5/01-25-1

Dubrava, \_\_\_\_\_\_\_\_\_ 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar, v.r.