**TOČKA 6. C) *P R I J E D L O G***

Na temelju članka 289. stavak 1. Zakona o socijalnoj skrbi („Narodne novine“ broj: 18/22, 46/22 i 119/22), članka 29. Statuta Općine Dubrava („Glasnik Zagrebačke županije“ broj: 11/21) i članka 63. stavak 1. Poslovnika Općinskog vijeća Općine Dubrava („Glasnik Zagrebačke županije“ broj: 20/09, 9/13 i 11/21), Općinsko vijeće Općine Dubrava na svojoj \_\_. redovnoj sjednici održanoj \_\_\_\_\_\_\_\_\_\_\_\_\_2025. godine, donijelo je

**P R O G R A M**

**SOCIJALNIH POTREBA NA PODRUČJU**

**OPĆINE DUBRAVA U 2026. GODINI**

**I. UVODNI DIO**

Ovim Programom utvrđuju se oblici kojima će se osigurati i ostvariti pomoć za podmirenje osnovnih životnih potreba socijalno ugroženih, nemoćnih i drugih osoba koje ne mogu zadovoljiti one same, zbog nepovoljnih osobnih, gospodarskih, socijalnih i drugih okolnosti te prikaz financijskih sredstava za njihovo ostvarenje u 2026. godini.

Općina u okviru svog samoupravnog djelokruga, među ostalim, osigurava i lokalne potrebe socijalne skrbi sukladno odredbama Zakona o socijalnoj skrbi, osiguravanjem sredstava u proračunu.

Općina Dubrava sukladno odredbama Zakona o socijalnoj skrbi i mogućnostima proračuna predvidjela je za 2026. godinu financijska sredstva za socijalne potrebe stanovništva na svom području u iznosu od 322.000,00 eura, od toga dio troškova koji se odnosi na troškove ogrjeva korisnika koji se griju na drva osigurava se iz sredstava državnog proračuna.

Prava na sredstva socijalne pomoći priznavat će se na način i po postupcima propisanim Odlukom o socijalnoj skrbi.

**II. OBLICI SOCIJALNE SKRBI**

|  |  |
| --- | --- |
| **OBLICI SOCIJALNE POMOĆI** | **PLANIRANA SREDSTVA U EUR** |
| Naknada za troškove stanovanja (najamnina, komunalne naknade, troškovi grijanja, vodne usluge, troškovi koji su nastali zbog radova na povećanju energetske učinkovitosti zgrade) | 1.000,00 |
| Jednokratna novčana pomoć za privremenu ugroženost | 4.000,00 |
| Subvencija odvoza otpada socijalno ugroženim osobama | 15.000,00 |
| Paketi potrebitima za Uskrs i Božić | 7.000,00 |
| Novčana pomoć za opremu novorođenog djeteta | 50.000,00 |
| Jednokratna novčana pomoć umirovljenicima, nezaposlenima, korisnicima zajamčene minimalne naknade, djeci korisnicima osobne invalidnine te primateljima nacionalne naknade:   * „božićnica“ * „uskrsnica“ | 60.000,00  60.000,00 |
| Stambeno zbrinjavanje branitelja | 1.000,00 |
| Pomoći- naknade u novcu- potpora za kupnju prve nekretnine | 100.000,00 |
| Troškovi pokojnika sumnjive smrti | 7.000,00 |
| Sufinanciranje fizioterapeutskih vježbi, logopedskih tretmana i tretmana radnog terapeuta za djecu | 15.000,00 |
| Sufinanciranje grobnih mjesta braniteljima i socijalnim slučajevima | 2.000,00 |
| **UKUPNO:** | **322.000,00** |

**III. ZAVRŠNE ODREDBE**

Prava na sredstva iz ovog Programa osigurat će se samo osobama koje imaju prebivalište na području Općine Dubrava.

Pojedinačna ostvarena prava na sredstva po ovom Programu podliježu redovitom preispitivanju glede postojanja uvjeta i okolnosti s obzirom na koje su ostvarena.

Ovaj Program stupa na snagu osmog dana nakon objave u Glasniku Zagrebačke županije.

KLASA: 550-02/25-01/\_\_\_

URBROJ: 238-5/01-25-1

Dubrava, \_\_\_\_\_\_\_\_\_\_\_\_ 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar, v.r.