**TOČKA 9. *PRIJEDLOG:***

Na temeljučlanka 13. stavka 4. Zakona o zaštiti od požara („Narodne novine“, broj 92/10 i 114/22) i na temelju članka 29. Statuta Općine Dubrava („Glasnik Zagrebačke županije“, broj 11/21) Općinsko vijeće Općine Dubrava, na svojoj \_\_\_. redovnoj sjednici, održanoj dana \_\_\_\_\_\_\_\_\_\_\_\_\_2025. godine, donijelo je

**PROVEDBENI PLAN UNAPREĐENJA ZAŠTITE OD POŽARA**

**NA PODRUČJU OPĆINE DUBRAVA ZA 2026. GODINU**

**UVOD**

Općinsko vijeće Općine Dubrava je donijelo Procjenu ugroženosti od požara 03. lipnja 2019. godine na 18. sjednici, koja je temelj, sukladno članku 13. stavku 4. Zakona, za donošenje Provedbenog plana za unapređenje zaštite od požara za područje Općine Dubrava za 2026. godinu

**I.**

U cilju unapređenja zaštite od požara na području Općine Dubrava Općinsko vijeće Općine Dubrava donosi Provedbeni plan unapređenja zaštite od požara za područje Općine Dubrava za 2026. godinu (u daljnjem tekstu: Provedbeni plan).

**II.**

U cilju unapređenja zaštite od požara na području Općine Dubrava potrebno je u 2026. godini provesti slijedeće organizacijske, tehničke i urbanističke mjere:

1. **ORGANIZACIJSKE MJERE**
   1. **Vatrogasne postrojbe**
2. Sukladno izračunu o potrebnom broju vatrogasaca iz Procjene ugroženosti od požara osigurati potreban broj operativnih vatrogasaca. Za obavljanje aktivne vatrogasne djelatnosti najmanje 25 dobrovoljnih vatrogasaca u središnjem društvu mora imati tjelesnu i duševnu sposobnost, au ostalim društvima sukladno važećem Pravilniku

Izvršitelj zadatka: Općina Dubrava

1. Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo.

Izvršitelj zadatka: VZO Dubrava

* 1. Normativni ustroj zaštite od požara

1. Uskladiti Plan zaštite od požara Općine Dubrava

Izvršitelj zadatka: Općina Dubrava

1. Uskladiti Plan motrenja, čuvanja i ophodnje otvorenog prostora

Izvršitelj zadatka: Općina Dubrava

1. **TEHNIČKE MJERE**
   1. **Vatrogasna oprema i tehnika**

Sukladno Procjeni zaštite od požara, potrebno je u 2026. godini nabaviti, u skladu sa objektivnim fiskalnim mogućnostima, komplet osobne zaštitne opreme za vatrogasce kako bi se postigla minimalna opremljenost za 115 dobrovoljna vatrogasaca. Prvenstveno treba osigurati komplete za šumske požare, vatrogasne čizme, vatrogasne kombinezone, vatrogasne opasače te kacige za šumske požare.

Izvršitelj zadatka: Vatrogasna zajednica općine Dubrava

1. **URBANISTIČKE MJERE**
   1. U postupku donošenja prostorno-planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara sukladno važećim propisima.

Izvršitelj zadatka: Općina Dubrava

* 1. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba potrebno je osigurati stalnu prohodnost vatrogasnih pristupa i putova evakuacije.

Izvršitelj zadatka: Općina Dubrava

1. **ORGANIZACIJSKE I ADMINISTRATIVNE MJERE ZAŠTITE OD POŽARA**
2. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

Izvršitelj zadatka: Općina Dubrava

1. Gusterne i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

Izvršitelj zadatka: Općina Dubrava, fizičke i pravne osobe koji su vlasnici zemljišta na kojem se nalaze pričuve vode za gašenje

1. Obvezan je nadzor i skrb nad županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprečavanja nastajanja i širenja požara po njemu. Stoga je obavezno čišćenje zemljišnog pojasa uz ceste od lakozapaljivih tvari, odnosno onih tvari koje bi mogle izazvati požar ili omogućiti odnosno olakšati njegovo širenje.

Izvršitelj zadatka: Županijska uprava za ceste Zagrebačke županije, Općina Dubrava

1. **FINANCIJSKA KONSTRUKCIJA**
   1. Sredstva za provedbu obveza Općine Dubrava koje proizlaze iz ovoga Provedbenog plana, osigurat će se do visine utvrđene Proračunom Općine Dubrava za 2026. godinu.

**III.**

Ovaj Provedbeni Plan stupa na snagu osmog dana od dana objave u „Glasniku Zagrebačke županije.“

REPUBLIKA HRVATSKA

OPĆINA DUBRAVA

OPĆINSKO VIJEĆE

KLASA: 810-03/25-01/

URBROJ: 238-5/01-25-01

Dubrava, \_\_\_\_\_\_\_\_\_\_2025. godine

PREDSJEDNIK

Darko Rajtar, v.r.